

**СТОЛИЧНА ОБЩИНА**

София 1000, ул. Московска № 33, [www.sofia.bg](http://www.sofia.bg)

ДО

 КМЕТА НА РАЙОН

**ОТНОСНО:** *Организиране и провеждане на Първи (районен) етап на Ученически игри за учебната 2023/2024 година*

УВАЖАЕМИ/А ГОСПОДИН/ ГОСПОЖО КМЕТ,

Със Заповед № РД-09-639/14.09.2023 г. на министъра на младежта и спорта са утвърдени Правилата за организиране и провеждане на Ученически игри /УИ/ за ученици от V до XII клас през учебната 2023/2024 година./Правилата/. Ученическите игри са включени в Националния спортен календар на Министерство на образованието и науката на основание Заповед № РД09-2044/28.08.2023 г. на министъра на образованието и науката.

Съгласно Правилата, Първият етап на Ученическите игри за учебната 2023/2024г. „Вътрешно училищни и общински състезания” /за гр. София – районни състезания/ се реализира в периода **18.09..2023 г.- 01.02.2024 г.**

Столична община и районните администрации имат пряко отношение към координирането, организирането, провеждането и финансовото обезпечаване на следните етапи от Ученическите игри:

* Първи етап: „Вътрешно-училищни и общински състезания (за гр. София – районни)”;
* Четвърти етап: „Финални състезания (Републикански първенства по видове спорт)”.

Средствата за финансирането им, които включват съдийско и техническо обезпечаване на състезанията, медицинско обслужване и награден фонд, се осигуряват от сборен бюджет на Столична община/СО/, дейност 714 „Спортни бази за спорт за всички”, за дейности на дирекция „Спорт и младежки дейност“.

 С цел по-добра организация и ефективно провеждане на Ученически игри за учебната 2023/2024 г., дирекция „Спорт и младежки дейности“, Направление „Култура, образование, спорт и младежки дейности“ към Столична община, Ви информира за процедура и срокове за провеждане на Първи /районен/ етап на Ученически игри. */приложение/.*

Екипът на дирекция „Спорт и младежки дейности“, отдел „Спорт“ ще окаже пълно съдействие на Вашите експерти при организацията и провеждането на състезанията в различните видове спорт от Първи /общински/ етап на Ученически игри.

Във връзка със спецификата на спорта „Футбол -7” и практикуването му на открита спортна база, при подходящи метеорологични условия, следва да създадете организация за провеждане на състезанията от Първи етап през м. октомври и финансово да ги отчетете през м. ноември 2023 година. Проведените състезания и в другите видове спорт, в рамките на указаните срокове по Процедура могат да бъдат отчетени и финансирани в календарната 2023 г.

 МОЛЯ ЗА ВАШЕТО СЪДЕЙСТВИЕ и създаване на организация за стартиране на организацията за провеждане на Първи /общински/ етап от Ученически игри за учебната 2023/2024 година.

В срок до 29 септември 2023 г., предприемане на действия за:

**-** информиране на директорите на образователните институции в районната администрация за изготвяне на заявки за включване на ученически отбории в Първи етап на игрите и на учителите по физическо възпитание и спорт за участие в Техническа конференция за създаване на организация за провеждане на състезанията по видове спорт, възрастова група и пол;

- организиране и провеждане на Техническа конференция за стартиране на Първи етап на Ученически игри за учебната 2023/2024 г., с оглед спазване на срокове заложени в Правилата, утвърдени със заповед на министъра на младежта и спорта и министъра на образованието и науката.

По Ваша преценка, при провеждане на Техническата конференция, може да се обърнете към експертите в дирекцият «Спорт и младежки дейности», отдел «Спорт» за съдействие и присъствие.

Всички относими документи за организиране и провеждане на Ученическите игри за учебната 2023/2024 г. (писма, Правила, заповед на Министър на младежта и спорта, Насоки/указания, процедура/срокове и формуляри/бланки на документи) са публикувани на официален електронен портал на гр. София – рубрика „Спорт и младежки дейности“, секция - Ученически игри - линк: https://www.sofia.bg/school-games

Приложения:

**** ******** ****

 **С уважение,**

Съгласувал чрез АИССО,

Десислава Темелкова, директор на д-я „Спорт и младежки дейности“

Изготвил чрез АИССО,

Валентина Ликова, главен експерт в отдел „Спорт“, д-я СМД